**Vought F6U Pirate** bolo americké prúdové lietadlo, používané v druhej polovici 40. rokov 20. storočia. Predstavuje prvé lietadlo spoločnosti Chance Vought, ktoré bolo poháňané prúdovým motorom. Išlo o jednomotorové jednomiestne stíhacie lietadlo, ktoré malo byť schopné operovať z paluby lietadlových lodí.

Vznik a vývoj
-------------

Toto lietadlo vzniklo na základe požiadavky, ktorú 5. septembra 1944 vydal letecký úrad amerického námorníctva. US Navy požadovalo jednomiestne palubné stíhacie lietadlo poháňané prúdovým motorom Westinghouse 24C (neskôr J34). Spoločnosť Vought prišla s návrhom V-340 a 29. decembra 1944 získala objednávku na výrobu troch prototypov. Prvý prototyp "XF6U-1" vzlietol 2. októbra 1946.

"Pirát" mal trup v tvare cigary. Prívody vzduchu do motora sa nachádzali pod koreňmi krídel. Lietadlo malo štyri kanóny M3 kalibru 20 mm, ktoré boli namontované pod nosom. Prídavné palivové nádrže s objemom 530 litrov mohli byť pripevnené na koncoch krídel. Na lietadlo boli použité neobvyklé stavebné materiály - balza vložená medzi dva tenké hliníkové plechy alebo balza vložená medzi listy zo sklenených vlákien (na zvislú chvostovú plochu a prívody vzduchu).

Prvý prototyp XF6U-1 bol poháňaný prúdovým prúdom J34-WE-22, ktorý mal ťah len 13,3 kN a tak bol stroj ťažko poddimenzovaný. Pre zlepšenie výkonu bol už v treťom prototype použitý motor s prídavným spaľovaním. Tento prototyp prvýkrát vzlietol 10. novembra 1947. Lietadlo sa veľmi zle ovládalo, v dôsledku čoho bolo vykonaných viacero konštrukčných zmien. Aj napriek problémom si námorníctvo objednalo 65 stíhačiek **F6U-1**. Tie mali byť vybavené motorom J34-WE-30A s ťahom 14,0 kN (ťah s prídavným spaľovaním 18,2 kN).

Prvá sériovo vyrobená F6U-1 sa vzniesla k oblohe 5. marca 1949 a počas letu boli zaznamenávané dáta o výkonnosti lietadla. Po ich vyhodnotení dospelo námorníctvo k záveru, že stroj má tak slabý výkon, že nie je schopný bojového nasadenia. Z objednaných 65 kusov bolo postavených iba 30 lietadiel, ktoré sa niekoľko rokov používali na testovanie a potom boli zošrotované. Jeden zo strojov bol vybavený fotoaparátmi a prerobený na prieskumnú verziu **F6U-1P**.

Používatelia
------------

* Spojené štáty  Spojené štáty

United States Navy

Špecifikácie (F6U)
------------------

Nákres F6U
### Technické údaje

* **Posádka:** 1
* **Dĺžka**: 11,48 m
* **Rozpätie**: 10 m
* **Výška**: 3,93 m
* **Nosná plocha** : 18,9 m²
* **Hmotnosť (prázdny)**: 3 320 kg
* **Maximálna vzletová hmotnosť**: 5 850 kg
* **Pohonná jednotka**: 1 × prúdový motor Westinghouse J34-WE-30A
	+ suchý ťah: 14 kN
	+ ťah s prídavným spaľovaním: 18,78 kN

### Výkony

* **Maximálna rýchlosť**: 960 km/h
* **Maximálny dolet**: 1 180 km
* **Dostup**: 14 100 m
* **Stúpavosť**: 40,95 m/s

### Výzbroj

* 4× kanóny M3 kalibru 20 mm

Pozri aj
--------

* McDonnell FH Phantom
* North American FJ-1 Fury
* de Havilland Sea Vampire
* Hawker Sea Hawk
* Supermarine Attacker

Referencie
----------

1. ↑   *Vought F6U Pirate* [online]. militaryfactory.com, [cit. 2020-03-19]. Dostupné online.
2. ↑   *[1.0] Crusader In Development* [online]. airvectors.net, [cit. 2020-03-19]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Vought F6U Pirate**


|  |  |
| --- | --- |
| Portal | Portál letectvo |

| * z
* d
* u
Vojenské lietadlá Vought a LTV Aerospace |
| --- |
| Námorné stíhacie | 
* VE-7/VE-8/VE-9
* FU
* F4U
* F6U
* F7U
* F8U/F-8

 |
| Námorné útočné | 
* SU
* SBU
* SB2U
* XSB3U
* TBU
* A-7

 |
| Prieskumné | 
* O2U
* O3U
* OS2U
* XSO2U

 |
| Experimentálne | 
* L450F
* V-173
* XF5U
* XC-142
* XQM-93

 |